दस बरे आक्खने दी गल्ल ऐ उयां। जिस कट्‌टने उसदे भा दा ऐ न रफ्फड़। जजै दा के जाना हा। काकलैं पर दौं अक्खर घरीटियै थुब्बड़ गै ल्हाना हा सै ल्हाई बैठा। ओदे बी में कोके भारे म्हां पुट्‌टे दे हे, जेका जज दसैं थुआं खल्ल ढली गै नेहा सकदा। कियां इस जूनी शा छटकारे होङगन। रोज नित्त ध्याड़े इयै चककी प्हीनी ऐं। पूरे दस बरे इस्सै चाली लंगाने न। औं भाएं किन्ना छड़कां, इत्थैं दर्द पीड़ कुस भाक्खी। इत्थैं सारे गै कसाई कट्‌ठे होए दे न, इक शा इक सिरै। बड्‌डलै चक्की फगड़नी ते रातीं जाई कुतै छुड़कनी। मन बी क्हाल पेई गेआ ऐ।